Riċetta ta' Wayne Cutajar / Crafted Food s Ingredjenti Għal 4 Għall-braġjoli 4 slajsis kbar tan-knuckles taċ-ċanga 455g kapiljat taċ-ċanga 115g panċetta, imqattgħa biċċiet kwadri 1 bajda mgħollija iebsa, imqattgħa f'erbgħa 1 basla żgħira, imqattgħa fina 2 rjust tat-tewm, sljasjati 1 żunnarija maħkuka nofs kuċċarina trab tal-coriander bżar u melħ Għall-istew 3 zunnarijiet, imqattgħa 1 basla, imqattgħa 2 irjus tat-tewm, imqattgħa kikkra piżelli tal-friża 1 kikkra stock taċ-ċanga, taħraq 1 kikkra tadam imqatta' tal-bott nofs kikkra nbid aħmar, jew Marsala 2 mgħaref kunserva 2 weraq tar-rand niexfa 1 mgħarfa żejt taż-żebbuġa bżar u melħ Metodu Għall-braġjoli Aqli l-panċetta u ħalli f'ġenb. Imma ħalli x-xaħam ta' waqt il-qali fit-taġen. Fl-istess taġen aqli t-tewm, il-basla u z-zunnarija sakemm jirtabu. Aqbad l-ingredjenti kollha li tkun sajjart u żidhom mal-ikkapuljat, ħawwar bil-bżar, bil-belħ u bil-coriander sakemm jitħalltu sew. Aqsam it-taħlita f'erbgħa u poġġi kull porzjon fuq kull biċċa laħam taċ-ċanga. Poġġi kwart ta' bajda mgħollija iebsa fuq kull biċċa tal-laħam u dawwar il-laħam biex tifforma l-braġjoli. Jekk ikun hemm bżonn żommhom magħluqa tajjeb billi uża toothpick jew bl-ispag irqiq. Għall-istew F'borma jew f'taġen fond aqli t-tewm fiż-żejt taż-żebbuġa u aqli għal ftit sekondi. Żid il-braġjoli u sajjar fuq kull naħa. Neħħi l-braġjoli u żid il-basla u z-zunnarija. Sajjar għal ftit minuti sakemm il-basla tirtab bla ma tiħmar. Żid il-kunserva u l-inbid jew il-Marsala, l-istokk taċ-ċanga, it-tadam u l-piżelli. Saħħan sakemm jibda jagħli, roxx il-bżar u l-melħ u żid il-weraq tar-rand. Żid il-braġjoli u sajjar fuq nar baxx għal madwar siegħa u nofs. Neħħi l-weraq tar-rand u iġbor il-braġjoli. Neħħi t-toothpicks jew l-ispag. Servi l-braġjoli mal-għaġin, patata mgħaffġa jew moqlija.